ดิฉันทานยาคุมหมดแผงที่4ไปเมื่อวันที่21 เพิ่งเริ่มทานยา klacid mr500 วันที่26 ไม่ทราบว่าหากเริ่มทานยาคุมแผงต่อไปในวันที่29จะส่งผลต่อยาคุมไหมคะ จะทำให้ยาคุมมีประสิทธิภาพลดลงรึเปล่า
สวัสดีค่ะ ยา klacid mr 500 คือยาปฏิชีวนะฆ่าเชื้อclarithromycinซึ่งยาตัวนี้ไม่พบว่ามีผลต่อการลดลงของประสิทธิภาพยาเม็ดคุมกำเนิดที่ชัดเจนดังนั้นสามารถทานร่วมกันได้ หากไม่มั่นใจ แนะนำให้ทานยาดังกล่าวกับยาคุมกำเนิดห่างกันอย่างน้อย 2 ชั่วโมง หรืออาจใช้ถุงยางอนามัยร่วมไปด้วยในช่วงที่ยังทานยาอยู่อย่างไรก็ตาม ผลข้างเคียงของการทานยานี้ อาจทำให้มีอาการอาเจียนได้ ดังนั้นหากมีอาการอาเจียน ต้องใช้ถุงยางอนามัยร่วมไปด้วยจนกว่าจะหายจากอาการอาเจียนไปแล้ว 7 วันค่ะสำหรับยาที่มีผลต่อระดับฮอร์โมนเอสโตรเจนในกระแสเลือดอย่างมีนัยสำคัญและทำให้ประสิทธิภาพของการคุมกำเนิดลดลงชัดเจน คือ ยาปฏิชีวนะ rifampin, griseofluvin, ketoconazole ยากันชักต่าง ๆ ได้แก่ carbamazepine, phenytoin, topiramate, phenobarbital, oxcarbazepine, felbamate ยาต้านเชื้อไวรัส HIV ได้แก่ darunavir, efavirenz, lopinavir, nevirapine